### Beslutningstema

Det skal besluttes, om forslag til Kommuneplantillæg nr. 164-610 for Tønder Station skal sendes i høring i 4 uger. Forslag til lokalplanen for Tønder Station behandles sideløbende i Teknik- og Miljøudvalget.

### Sagsfremstilling

På Teknik- og Miljøudvalgsmødet den 6. december 2023 blev det besluttet, at der skulle nedlægges § 14 forbud mod nedrivning af en perronoverdækning på [adresse].

I forbindelse med nedlæggelse af §14 forbuddet mod nedrivning af en af perronoverdækningerne, er der nu blevet udarbejdet et forslag til Lokalplan nr. 198-610 for Tønder Station. Lokalplanforslaget har til formål at sikre Tønder Stations ydre fremtræden samt perronoverdækningerne. Lokalplanforslaget muliggør derudover, at stationsbygningen kan anvendes til andre formål herunder Tønder Festival musikkens Hall of Fame.

Det vurderes, at lokalplanforslaget og kommuneplantillægget har en karakter, som gør, at 4 ugers høring er tilstrækkelig.

Sammen med lokalplanforslaget og kommuneplantillægget er der udarbejdet en screening, som konkluderer, at planer ikke er miljøvurderingspligtige.

Forslag til kommuneplantillæg og lokalplansforslaget har samme afgrænsning og skal behandles som et samlet dagsordenspunkt i Økonomiudvalget og Kommunalbestyrelsen.

### Lovgrundlag

Planloven

### Indstilling Fagchefen for Klima, Plan og Udvikling indstiller,

|  |  |
| --- | --- |
| at | Kommuneplantillæg nr. 164-610 for Tønder Station sendes i 4 ugers høring fra den 20. december 2024 til 21. januar 2025, og |
| at | indstillingen videresendes til Økonomiudvalget og Kommunalbestyrelsen. |

Beslutning fra Klima-, Vækst- og Udviklingsudvalget, 2. december 2024, pkt. 4:

Indstillingen anbefales.

Åbjørn Gregersen deltog ikke i mødet.

Indstilling og beslutning fra Teknik- og Miljøudvalget, 3. december 2024, pkt. 3:

|  |  |
| --- | --- |
| at | Lokalplanforslag nr. 198-610 for Tønder Station sendes i 4 ugers høring fra den 20. december 2024 til 21. januar 2025, og |
| at | indstillingen videresendes til Økonomiudvalget og Kommunalbestyrelsen. |

Indstillingen anbefales.

Åge Frederiksen deltog ikke i mødet.

Beslutning fra Økonomiudvalget, 12. december 2024, pkt. 8:

Indstillingen anbefales.

Åbjørn Gregersen deltog ikke i mødet.

### Beslutning

Indstillingen godkendt.

Casper Andresen deltog ikke i mødet.